La ICO-Valo "markos pecon de itala industria politiko de la 21-a jarcento"
#000000
Meze de la pandemia krizo kaj de la modere apokalipsaj kronikoj, alvenis bonega novaĵo: jam la 18-an de septembro, la projekto ICO Valley de la senatanino Virginia Tiraboschi havos industrian planon, tiujn gvidliniojn, kiuj diros al ni, kia estos la operacia strategio de ĉi tiu estonta malgranda Silicia Valo de Italio.
#000001
Oficiale prezentita pasintan julion, la ICO-Valo (ICO signifas Ivrea – urbo en norda Italio, Canavese – regiono en kiu troviĝas Ivrea, Olivetti – fama kaj historia itala entrepreno ), kiu baldaŭ estos kandidata por iĝi la itala centro de la Artefarita Inteligenteco, naskiĝis ĉefe dank’al la iniciato kaj inspiro de la senatanino Virginia Tiraboschi, grava reprezentantino de la italaj politiko kaj entreprenistaro, membro de la Parlamenta Komisiono pri Industrio, Komerco kaj Turismo.
#000002
La Senatanino, kiu firme kredas kaj investas en itala homa kaj scienca potencialoj, elektis kiel sidejo de la ICO-Valo urbon, kiu estis simbolo de la intermita grandeco de la nuntempa Italio: tiu urbo estas Ivrea, "industria urbo de la dudeka jarcento", tiel kiel ĝi estis enmetita fare de Unesko en sia Monda Heredaĵo-listo.
#000003
Perspektive la ICO-Valo estos konstanta foiro kaj plurmedia platformo por promovi la markon “Farita en Italio”; nacia akademio pri ciferecaj sciencoj por trejni la protagonistojn de la kvina industria revolucio; teknologia centro de la plej bonaj italaj ekfirmaoj; loko por diĝitaj metiistoj, kie kunpartigi kaj eksperimenti, krome ĝi estos spaco por itala kaj eŭropa datencentro.
#000004
La senatanino havas tre klarajn ideojn pri tio, kiel paŝon post paŝo ĝia kreaĵo devos disvolviĝi kun la tempo, kiaj celoj estas ĉe la horizonto kaj klarigas, ke la ICO-Valo estas "strategia kaj ambicia projekto, kiu markos pecon de itala industria politiko de la 21-a jarcento kaj ke, danke al la subteno de naciaj kaj eŭropaj institucioj, ĝi fariĝos internacia referenco por teknologioj, novigaj servoj kaj, pli ĝenerale, por la cifereca ekonomio".
#000005
Sufiĉas diri, lasante imagi la sekvajn okazaĵojn, ke la ICO-Valo "estas la unua nacia centro de la marko “Fabrikita en Italio”, la tria plej konata marko en la mondo (post Koka-Kolao kaj Vizo) pro interna forto de kreemo kaj esprimo de artmetiista plejboneco, same kiel la unua homa cifereca centro, kiu volas doni al la teknologia novigado homan kaj etikan aspekton".
#000010
La konstruaĵoj “Olivetti” en kiuj havos sian sidejon la ICO Valo, en la nord-itala urbo Ivrea
#000013
La senatanino ne kaŝas sian zorgon, ĉar en Italio "Hodiaŭ politiko estas pli kaj pli nekapabla plani naciajn strategiojn kaj starigi multflankajn interkonsentojn por gravaj pozicioj je internacia nivelo kaj ĉiam malpli vizia kaj dramece nur atentas pri la momenta konsento kaj pri la malgranda rilata teritorio, kiu, kvankam grava pro lokaj tradicioj kaj kulturoj, neniam povos pretervivi se ne adekvate integriĝinta en alloga kaj konkurenckapabla lando".
#000016